ריקי כהן

ריקי כהן (נולדה ב-26 במרץ 1969) היא משוררת, עורכת וסופרת ישראלית.
==ביוגרפיה==
עוסקת בכתיבה בתחומים שונים. כתבה בעיתונים העיר, מעריב, ynet, ובאתר סלונה.

ריקי הקימה וניהלה קהילות מקוונות ברשת משנת 1997 באתרים שונים, כמו IOL, נענע ו-ynet. כהן היא ממקימי אתר ynet, בו שימשה כמנהלת הקהילות, כותבת ועורכת במשך שמונה שנים.

שירים וסיפורת פרי עטה התפרסמו במספר כתבי עת, בהם "מסמרים", "מאזניים", "גג", "שבו", "משיב הרוח", "המוסך מוסף לספרות", "עתון 77", "ננופואטיקה", "מעבורת - פרויקט הסיפור הקצר", וכן במגזינים הספרותיים בינלאומיים בתרגום לאנגלית, "[https://jewishfiction.net/index.php/publisher/articleview/frmArticleID/743 jewish fiction]", "[https://shortstoryproject.com/writers/riky-cohen/ THE SHORT STORY PROJECT]" וכן "[https://jewishwomenofwords.com.au/bringing-back-snow/ Jewish Women Of words]".

כהן מגדירה עצמה כפמיניסטית ועוסקת בכך בכתיבתה. בריאיון לצפי סער אמרה: "אני מאמינה שלשירה יש כוח גואל מהמציאות, שזה עניין אוניברסלי. גאולה מהמציאות על כל הרפש שלה. ונשים וגברים עושים את זה לדעתי, כשהם טובים, באותה מידה. וכן, יש נושאים שתמצאי יותר אצל נשים בשירה ופחות אצל גברים. אבל אני חושבת שאולי גם זה משתנה".

== הישגים ואבני דרך ==
בשנת 2009 הקימה את "אמהות אובדות", אתר בלוגים לאמהות ואבות שסיפק במה לחוויות רגשיות שונות בהורות.

בשנת 2010 הקימה כהן את abiliko, אתר ייעודי לאנשים עם מוגבלויות ובני משפחותיהם, ושימשה בו כעורכת ראשית.

בשנת 2013 ערכה את הספר "אצלכם זה בוכה?", קובץ שישה סיפורי אמהות, פרי עטן של אורנה פיטוסי, ענת עינהר, עדי שורק, שרון פידל, גאולה שינה וכהן עצמה. באותה השנה ייסדה וערכה יחד עם טל ניצן סדרת ערבי שירה, מוזיקה וצילום תחת הכותרת "שירה בלילה". ספר השירים שלה "ערימה מלוכלכת בכל חדר" יצא לאור בהוצאת ספרא בשנת 2013 וזכה במענק קרן יהושע רבינוביץ' לשנת 2014.

בשנת 2016 ערכה את הספר "את לא נולדת אישה", במסגרתו לוקטו 100 יצירות של משוררות וצלמות ישראליות ברוח הציטוט המפורסם של ההוגה סימון דה בובואר: "את לא נולדת אישה". הספר זכה למענק תמיכה של הקרן לקידום היצירה אקו"ם.

בשנת 2016 השתתפה בהקמה וארגון של פסטיבל ”תיקון” לשירה שהתקיים בתל אביב, חיפה, ירושלים ושדה בוקר.

בשנת 2017 הקימה עם חברותיה לקבוצת "תיקון" את המוסך, כתב עת מקוון לספרות.

== ספריה ==
===== כתיבה =====
# ערמה מלוכלכת בכל חדר, שירים, הוצאת ספרא 2014
# מעטה דק, שירים, הוצאת פרדס 2019. 
# על השעות השבורות, פרוזה, הוצאת הקיבוץ המאוחד 2022, זכה בפרס ע"ש גדעון תלפז, קרן רבינוביץ ומענק הקרן להוצאה.

===== עריכה =====
# אצלכם זה בוכה, קובץ סיפורים דיגיטלי, הוצאת בוקסילה.
# את לא נולדת אישה, הוצאת מרום תרבות ישראלית.

== פרסים ומענקי יצירה ==

# זוכת פרס ספרי ביכורים ע"ש גדעון תלפז של קרן רבינוביץ לאמנויות, על הספר "על השעות השבורות", בהוצאת הקיבוץ המאוחד 2022.
# מענק קרן רבינוביץ לאמנויות להוצאת הספר "על השעות השבורות" להוצאת הקיבוץ המאוחד, 2022.
# מענק קרן רבינוביץ לאמנויות לספר "מעטה דק", שירים, 2018 (יצא לאור בהוצאת פרדס, 2019).
# תמיכת קרן הסיוע של אקו"ם לספר בעריכתה (במשותף עם חגי מרום) "את לא נולדת אישה", בהוצאת מרום תרבות.
# מענק סיוע קרן רבינוביץ לאמנויות לספר "ערמה מלוכלכת בכל חדר", בהוצאת ספרא, 2014.

== חיים אישיים ==
כהן גדלה במושב בורגתא שבעמק חפר, חיה בזוגיות ואם לשניים, ומתגוררת כיום בתל אביב.

== קישורים חיצוניים ==

* בארכיון האינטרנט

* 
*[https://web.archive.org/web/20151212012640/http://www.lit-republic.co.il/?p=10500 ביקורת של עדנה אברמסון על הספר "אצלכם זה בוכה?"] - באתר הרפובליקה הספרותית
* - ראיון שערכה דורית חכים במגזין את
*
*"[http://www.israelhayom.co.il/article/456773 יוצאות מהקופסה]" ראיון בישראל היום, נטע הלפרין
*מאיה קלופמן, "[https://maala.co.il/%D7%9E%D7%A2%D7%91%D7%A8-%D7%9C%D7%A1%D7%98%D7%99%D7%92%D7%9E%D7%94/ מעבר לסטיגמה]" על "השעות השבורות" באתר "[https://maala.co.il/ מעלה]", מרץ 2023. 

== הערות שוליים ==

קטגוריה:בלוגריות ישראליות
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:נשות המושב
קטגוריה:אנשי המושב
קטגוריה:סופרות ישראליות
קטגוריה:סופרים ישראלים
קטגוריה:עורכות ספרותיות ישראליות
קטגוריה:פמיניסטיות ישראליות
קטגוריה:פמיניסטים ישראלים
קטגוריה:ישראליות שנולדו ב-1969
קטגוריה:ישראלים שנולדו ב-1969
קטגוריה:מועצה אזורית עמק חפר: אישים